CELEX: 62009TN0024
Language: lv
Date: 2009-01-21 00:00:00
Title: Lieta T-24/09: Prasība, kas celta 2009. gada 21. janvārī — Biocaps /Komisija

7.3.2009   
            
            
               LV
            
            
               Eiropas Savienības Oficiālais Vēstnesis
            
            
               C 55/50
            
         Prasība, kas celta 2009. gada 21. janvārī — Biocaps/Komisija
   (Lieta T-24/09)
   (2009/C 55/89)
   Tiesvedības valoda — franču
   Lietas dalībnieki
   
      Prasītāja: Biocaps, Orsay (Francija) (pārstāvji — Y.-R. Guillou, H. Speyart un T. Verstraeten, avocats)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               atcelt apstrīdēto lēmumu; un
            
         
               —
            
            
               piespriest Komisijai segt savus tiesāšanās izdevumus un atlīdzināt prasītājas tiesāšanās izdevumus.
            
         Pamati un galvenie argumenti
   Prasītāja, juridiska vienība, kas ir atbildīga par Laboratoire Champagnat Desmoulins Philippakis ekspluatēšanu, lūdz atcelt Komisijas 2008. gada 29. oktobra Lēmumu C(2008) 6524, ar kuru Komisija saskaņā ar Regulas Nr. 1/2003 (1) 20. panta 4. punktu lika šai laboratorijai, kā arī tās tieši vai netieši kontrolētajām vienībām pakļauties pārbaudei par to piedalīšanos vienošanās vai saskaņotās darbībās vai par vienošanos vai saskaņotu darbību eventuālu realizēšanu pretrunā EKL 81. pantam un/vai EKL 82. pantam.
   Šī rīcība esot izpaudusies lēmumu formā, kuri vērsti, lai apgrūtinātu farmaceitiem un/vai juridiskām personām piekļūt medicīniskās bioloģijas analīžu pakalpojumu tirgum, ierobežot to darbību šajā tirgū vai izstumt tos no šī tirgus.
   Lai pamatotu savu prasību, prasītāja izvirza vienu pamatu, ar kuru tiek apgalvots, ka ir pārkāpts princips, saskaņā ar kuru Kopienu iestāžu lēmumi ir jāadresē vienībām, kas ir juridiskās personas, jo apstrīdētā lēmuma adresāts vairs nepastāvēja lēmuma pieņemšanas brīdī.
   
      (1)  Padomes 2002. gada 16. decembra Regula (EK) Nr. 1/2003 par to konkurences noteikumu īstenošanu, kas noteikti Līguma 81. un 82. pantā (OV L 1, 1. lpp.).